OpenLLM-France/wikimedia huggingface dataset:
# João Saldanha

João Alves Jobin Saldanha (pell anavezetoc'h evel João Saldanha), bet ganet d'an 3 a viz Gouere 1917 en Alegrete (Rio Grande do Sul, Brazil) hag aet da Anaon d'an 12 a viz Gouere 1990 e Roma (Italia), a oa ur melldroader brazilian aet da gazetenner ha da c'hourdoner da-heul.
C'hoarier e voe e Botafogo (Rio de Janeiro), unan e-touez brudetañ kleuboù eus Brazil hag aze eo e voe lesanvet João Sem-Medo gant an dramaour Nelson Rodrigues. Mont a reas da gazetenner, hag eñ barrek-kenañ war ar sportoù. Lemm e oa e bluenn ha ne oa ket an hini diwezhañ da varn ar c'hoarierien, ar c'hourdonerien hag o skipailhoù.
Ezel e oa eus Partido Comunista Brasileiro.
E 1957 e voe gopret da c'hourdoner gant Botafogo hag aet ar maout gant e skipailh e kampionad Rio er bloaz-se. Chom a reas eno betek e zilez a roas e 1959.
E 1969 e voe anvet da zibaber skipailh broadel Brazil gant João Havelange, prezidant ar C'hevread d'ar mare-se. Lod o devoa lavaret e oa bet dibabet evit ma vije darempredoù habaskoc'h etre ar gazetennerien hag A Seleção. Bet gounezet e holl grogadoù (ouzh skipailhoù broadel Kolombia, Paraguay ha Venezuela) o verkañ tri fal warn-ugent (ha paket daou hepken) e perzhegas Saldanha Brazil evit Kib vell-droad ar bed 1970 e Mec'hiko. Dibabet en devoa c'hoarierien eus Botafogo, Cruzeiro (Belo Horizonte) ha Santos dreist-holl, ar pezh ne blijas ket da dud 'zo, Dorival Knipel gourdoner Flamengo (Rio de Janeiro) en o zouez peurgetket.
Prezidant Brazil e oa Emílio Garrastazu Médici abaoe an 30 a viz Here 1969 ha n'en devoa graet tra ebet da zousaat an diktatouriezh a rene war ar vro abaoe taol-Stad an 31 a viz Meurzh 1964, na tost. Ne felle ket da Saldanha tamm ebet bezañ rediet da zibab c'hoarierien (Dadá Maravilha da skouer) hag a blije gwelloc'h d'ar renad milour bet kemeret ar galloud gantañ. Setu ma roas e zilez hag erlec'hiet e voe gant Mário Zagallo a gasas skipailh Brazil betek an trec'h e Mec'hiko un nebeud mizvezhioù diwezhatoc'h.
Distreiñ a reas d'e gentañ micher a gazetenner. O labourat evit ar chadenn skinwel brazilian Rede Manchete e oa pa varvas e Roma, kaset di evit... Kib vell-droad ar bed 1990.
# João Pessoa

João Pessoa eo anv kêr-benn stad Paraíba, e Brazil. Anavezet eo evel ar gêr ma sav an heol abretañ, abalamour m'emañ e-kichenik Ponta do Seixas, al lec'h reterañ en Amerika. Se zo kaoz eo lesanvet "Porta do Sol", Dor an Heol.

## Anv

Pa voe krouet em 1585 e oa anvet Filipéia de Nossa Senhora das Neves ("Itron Varia an Erc'h", pa oa bet savet deiz ar gouel-se). An trede koshañ kêr e Brazil eo, hag an hini diwezhañ savet er XVI$^{vet}$ kantved.
# João Portugal

João de Portugal zo anv meur a roue hag a briñs eus Portugal.
* João Iañ Portugal
* João II Portugal
* João III Portugal
* João IV Portugal
* João V Portugal
* João VI Portugal

## Priñsed hag infanted

* João de Portugal (1160), mab da Afonso Iañ
* João de Portugal (1326), mab da Afonso IV ha da Beatriz de Castela
* João de Portugal (1349), mab da Pedro Iañ, o Cruel ha da Inês de Castro
* João I de Bragança, Dug Bragança
* João de Portugal (1400), mab d'ar roue João Iañ Portugal
* João de Coimbra, Infante Portugal (1431), mab da Pedro, Dug Coimbra
* João de Viseu, Dug Viseu
* João Portugal (1451), mab d'ar roue Afonso V Portugal
* João Portugal (1629), Eskob Viseu
* João Portugal (1763), mab d'ar rouanez Maria Iañ Portugal
* João Manuel de Portugal (1537), mab da João III Portugal
* João de Bragança, Príncipe do Brasil, mab d'ar roue Pedro II Portugal
* João de Bragança, Dug Beja, mab d'ar ropuanez Maria II Portugal
* João de Bragança, mab d'ar roue Pedro IV Portugal

## Pennad kar

* João
# Ittireddu

Ittireddu zo ur gumun italian e proviñs Sassari en enez Sardigna.
# Ittiri

Ittiri zo ur gumun italian e proviñs Sassari en enez Sardigna.
# Itron hec'h unkorneg

An Itron hag an unkorneg zo ur stignad c'hwec'h tapis flandrezat eus ar XV$^{vet}$ kantved e Mirdi Cluny, e Pariz, Bro-C'hall.
* C'hwec'h tapis An Itron hag an unkorneg
* Ar stekiñ
* An tañva (munud)
* Ar c'hwesha
* Ar c'hleved
* Ar gweled
* « Ma c'hoantaenn nemeti »

## Lennegezh

* Er romant Die Aufzeichnungen des Malte Laurids Brigge, gant Rainer Maria Rilke
* Er romant The Lady and the Unicorn, gant Tracy Chevalier

## Timbrouriezh

* Un timbr gall bet embannet e 1964.
a vo kavet e Wikimedia Commons.
# Ituren

Ituren zo ur gumun e Nafarroa en Euskal Herria.
# Itron en glas o lenn ul lizher

An Itron en glas o lenn ul lizher zo un daolenn echuet e 1663-1664 gant an arzour izelvroat Johannes Vermeer a c'haller gwelout er Rijksmuseum en Amsterdam.
Evel e meur a daolenn all gantañ e weler ur vaouez en hec'h-unan. Hag amañ c'hoazh en he soñjoù, o lenn ul lizher.
# Itsasondo

Itsasondo (en euskareg, ha stumm ofisiel nemetañ) zo ur gumun eus tolead Goierri, e proviñs Gipuzkoa en Euskal Herria.

## Kumunioù amezek

* Bidania-Goiatz ha Beizama en hanternoz
* Legorreta hag Altzaga er reter
* Arama hag Ordizia er c'hreisteiz
* Beasain er c'hornôg.
# Ittre

Ittre :
| Banniel | |
| Skoed | |
| Lec’hiadur Ittre en Arondisamant Nivelles hag e Proviñs Brabant Wallonia | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Brabant Wallonia |
| Arondisamant | Nivelles |
| ins | 25044 |
| Kumunioù - Kod post | 1460 1461 1460 |
| Kumunioù strollet | Ittre Haut-Ittre Virginal-Samme |
| Kod pellgomz | 067 |
| Maer | Axel François (Ittre Plus) |
| Gorread | 34,92 km² |
| Hed | 04° 15' .." Reter |
| Led | 50° 39' .." Norzh |
| Uhelder | .. m |
| Poblañs hep kontoù doubl | 6 087 (01.01.2007) |
| Stankter | 174 a./km² |
| Lec'hienn | www.ittre.be |
Ittre (en izelvroeg : Itter, e walloneg : Ite) a zo ur gumun eus Belgia e Proviñs Brabant Wallonia.
a vo kavet e Wikimedia Commons.
# Itsasu

Itsasu :
| Iliz Sant Pêr. ||
| Anv gallek (ofisiel) | Itxassou |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Ezpeleta |
| Kod kumun | 64279 |
| Kod post | 64250 |
| Maer Amzer gefridi | Roger Gamoy 2014-2020 |
| Etrekumuniezh | Communauté de communes Errobi |
| Lec'hienn web | www.itxassou.fr |
| Poblañsouriezh ||
| Poblañs | 2 163 ann. (2020) |
| Stankter | 55 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 31 m — brasañ 924 m |
| Gorread | 39,37 km² |
| kemmañ |
Itsasu (Itxassou e galleg hag ent-ofisiel) zo ur gumun eus Lapurdi, en Euskal Herria, e kanton Ezpeleta, treuzet gant ar stêr Errobi. Tost emañ d'ar menezioù Artzamendi (926 m) hag Arranomendi (750 m).

## Anv

Dont a ra an anv eus "itsas", balan, ha talvout a ra balaneg.

## Kumunioù amezek

* Kanbo ha Larresoro en hanternoz
* Ezpeleta hag Ainhoa er c'huzh-heol
* Luhuso ha Bidarrai er sav-heol

## Mojenn

Roland, niz da Karl Veur, a vije tremenet eno, pezh zo diwirheñvel, war lez ar stêr Errobi, ha troad e varc'h en dije torret ur mell roc'h en daou damm. Atekagaitz (tremen fall) eo anv al lec'h, anvet Pas de Roland e galleg. Touristed a-leizh a zeu gant o c'harr d'al lec'h strizh-se, pa vez aes dont war droad.

## Istor

E miz Meurzh 2012 e oa deuet Sarkozy da weladenniñ ur vereuri en Itsasu dindan gwarez un 20 karrad archerien armet.

## Skeudennoù

* Ar wazh Laxia, adstêr d'an Errobi
* Itsasu e bro pebr Ezpeleta
* An iliz hag ar menez Artzamendi (926 m)
* Maen-bez eus 1719, en iliz San Fruktuoso
* Iliz eus ar XVII$^{vet}$ kantved
* Kador-sarmon
* Maen bez
* Maen bez
* Maen bez
* Maen bez

## Liammoù diavaez

a vo kavet e Wikimedia Commons.
* Lec'hienn ofisiel
* ↑ Roadennoù ofisiel e lec'hienn an EBSSA
# Iturmendi

Iturmendi zo ur gumun e Nafarroa en Euskal Herria.
# Giacomo Puccini

Giacomo Antonio Domenico Michele Secondo Maria Puccini (22 a viz Kerzu 1858 - 29 a viz Du 1924) a oa ur sonaozour italian. Brudet eo e c'hoariganoù dreist holl, en o zouez La Boheme, Tosca ha Madama Butterfly pe c'hoazh Turandot (1924) a vez c'hoariet en un doare boutin c'hoazh.

## Buhez

Puccini a zo ganet evel Giacomo Antonio Domenico Michele Secondo Maria Puccini e Lucca, Italia e 1858. Bez e oa unan eus 9 bugel Michele Puccini hag Albina Magi. Ar familh Puccini a oa o vevañ e Lucca hag anavezet e oa evel familh sonerien. Un hendad da Puccini anvet Giacomo (1712–1781) a oa bet brudet mat en e vare dija. Hemañ a oa maestro di cappella en iliz-veur Cattedrale di San Martino e Lucca. E vab Antonio Puccini en devoa kemeret e blas goude-se, ha c'hoazh goude Antonio e oa bet e vab Domenico, goude-se mab Domenico anvet Michele (tad Giacomo Puccini).
Pep hini eus an dud-se a oa bet o studiañ ar sonerezh e Bologna. Lod anezho o devoa kemeret kentelioù sonerezh e lec'hioù all ouzhpenn-se. Domenico Puccini en devoa studiet gant Giovanni Paisiello. Pep hini en devoa savet sonerezh evit an iliz. Domenico en doa savte ivez meur a operaioù, ha Michele unan. Tad Puccini, Michele, a oa brudet en norzh Italia, un toullad tud a oa bet evit e obidoù. Bet e oa bet ar saver tonioù brudet er mare-se Giovanni Pacini e penn ar Requiem.
Ar familh Puccini a oa bet maestro di cappella e-pad 124 vloaz (1740–1864) pa oa marvet Michele. Raksoñjet e oa bet e vije e vab oc'h adkemer ar garg pa voe kozh a-walc'h. Siwazh evit ar familh pa varvas Michele Puccini died e 1864, e vab Giacomo ne oa nemet 6 vloaz. Evel-just ne c'helle ket adkemer karg an tad. Evel bugel e kemeras perzh memestra e buhez arzel an iliz-veur di San Martino, evel ezel eus al laz-kanañ paotr ha goude-se evel eil soner ograou.

## Turandot

Turandot a voe opera ziwezhañ Puccini, diechu e voe. An div lodenn ziwezhañ a voe echuet gant Franco Alfano hervez ar paperioù a oa chomet diechu.

## Buhez prevez ha dimezioù

En diskar-amzer 1884, Puccini a oa kroget da gaout un istor karantez gant ur vaouez dimezet anvet Elvira Gemignani (anvet Bonturi, 1860–1930) e Lucca. Gwaz Elvira, Narciso Gemignani, a oa "merc'hetaer daonet", dre-se dimeziñ Elvira ne oa ket unan laouen. Elvira a voe dougerezh eus Pucini, ur vab a voe, Antonio (1886–1946), ganet e Monza.

## Liammoù diavaez

Giacomo Puccini
# Giaglione

Giaglione zo ur gumun italian, e meurgêr Torino ha rannvro Piemonte.
# Giacomo Casanova

Giacomo Girolamo Casanova (1725-1798) a oa ur beajour italian hag ur skrivagner italianek ha gallek, eus Republik Venezia.
Mab e oa d'an aktourien Gaetano Casanova ha Zanetta Farussi. Beajiñ a reas dre Europa (Italia, Gall, Saoz, Alamagn, Rusia, Pologn, Spagn), gounit e vuhez evel filouter peurvuiañ.
Skrivañ a reas e eñvorennoù en ul levr gallek anvet Histoire de ma vie (Istor ma buhez). Brudet eo evel merc'hetaer. Daremprediñ a reas Voltaire, Goethe ha Mozart.
E fin e vuhez e oa levraoueger en ur c'hastell war ar maez e Bohemia.
# Ghosts

Ghosts ("tasmantoù") zo ur c'hoari strategiezh evit 2 c'hoarier a voe danzeet gant Alex Randolph ha lakaet da zont er-maez e 1982 gant Milton Bradley.
C'hoariet e vez war un tablez 36 karrezennig (6x6) a arouez ur c'hastell sordet.
Kregiñ a ra an daou c'hoarier gant pep a eizh tasmant, en o-zouez pevar vat (arouezet gant ur pik glas) ha pevar zrouk (arouezet gant ur pik ruz). Plaset e vez tasmantoù ar c'hoarierien e div renk (2x4) war bevennoù an tablez. E pevar c'horn an tablez ez eus un digor evit mont er-maez eus ar c'hastell.
C'hoarier ebet ne c'hall gouzout pere e-touez tasmantoù an eneber a zo mat pe drouk, peogwir ne c'hallont gwelet nemet o zu a-raok ha n'eo nemet war o c'hein emañ ar pikoù. A bep eil e vez fiñvet unan eus an tasmantoù eus ur garrezenn, pe a-blaen pe a-serzh. Gallout a c'haller tapout un tasmant enep en ur vont war e garrezenn.
Gounit a ra ur c'hoarier a dap pevar zasmant mat an eneber. Met ma tap ar pevar tasmant drouk e vez koll an abadenn evitañ. Gounit a c'haller an abadenn ivez dre lakaat unan eus an tasmantoù mat da dremen dre unan eus an daou digor a zo e pep korn an tu enep.
# Giacomo Meyerbeer

Giacomo Meyerbeer, bet ganet Jacob Liebmann Beer d'ar 5 a viz Gwengolo 1791 hag aet a Anaon d'an 2 a viz Mae 1864) oa un aozer c'hoariganoù alaman. Yuzev oa e familh. Marteze e voe brudetañ sonaozer evit al leurenn en XIX$^{vet}$ kantved. Gant e c'hoarigan Robert le diable e 1831 hag a re a zeuas goude e roas e stumm d'ar rummad "grand opera" o veskañ al lazseniñ e-giz Alamagn gant mouezhioù e-giz Italia. Implijout a reas ar stummoù-se war testennoù sebezus ha melodramatek skrivet gant Eugène Scribe. Sikouret e voe gant teknologiezhioù nevez Opera Pariz. Krouet e voe evel-se ul live abadennoù a sikouras Pariz da chom kêr-benn ar c'hoarigan e-pad an naontekvet kantved.
Ganet o bet en ur tiegezh pinvidik-tre eus Berlin. Kregiñ a reas evel soner piano a-vicher met divizout a reas buan emdreiñ war du ar c'hoarigan. Tremen a reas meur a vloavezh en Italia o studiañ hag oc'h aozañ sonerezh.
Il crociato in Egitto aozet e 1824 a zegasas dezhañ brud en Europa a-bezh evit ar wech kentañ met Robert le diable (1831) a reas anezhañ un den brudet-kaer. Adalek ar mare-se betek e varv e chomas un den meur e bed ar c'hoarigan. Reiñ a reas Hector Berlioz, e gempredad, un doare diverrañ eus e vuhez arzour o lavarout "N'en doa ket hepken ar chañs da vezañ donezonet met an donezon da gaout chañs"? Tizhout a reas pennuhelañ e vrud gant Les Huguenots (1836) ha Le prophète (1849). E c'hoarigan diwezhañ, L'Africaine, a voe c'hoariet goude e varv. An aozer a veze c'hoariet an aliesañ e oberennoù e salioù C'hoariva brasañ ar bed e voe e-kerzh an XIX$^{vet}$ kantved.
E-keit ma rae berzh bras e Pariz en doa levezon e bed ar c'hoarigan e Berlin hag en Alamagn a-bezh. Adalek 1832 e voe Kapellmeister (Rener ar sonerezh) lez Prusia hag adalek 1843, Rener Meur Sonerezh Prusia. Bez eo voe unan eus ar re gentañ o ober stad eus labour Richard Wagner. A-drugarez dezhañ e voe c'hoariet evit ar wech kentañ Rienzi, c'hoarigan Wagner. Goulennet e voe digantañ aozañ ar c'hoarigan brogar Ein Feldlager in Schlesien evit lidañ addigoradur Opera Berlin e 1844. Skrivañ a reas sonerezh evit degouezhioù ofisiel e Prusia.
Estreget 50 kanaouenn, ne skrivas ket kalz a draoù ne oant ket evit al leurenn. Taget e voe gant Wagner hag e vignoned, dreist-holl goude e varv. Digreskiñ a reas brud e oberennoù. Berzet e voe e c'hoariganoù en Alamagn gant an Nazied. Dilezet e voent gant ar salioù c'hoarigan e-pad an ugentvet kantved ha ne vezont ket c'hoariet kalz ken.

### Notennoù

* ↑ Conway, David (October 2012). "Meyerbeer Re-evaluated". Jewish Renaissance 12 (1): 40–41
* ↑ Meyerbeer & Letellier (1999-2004) I, 15 (Foreword by Heinz Becker)
* ↑ Berlioz (1969), 576
a vo kavet e Wikimedia Commons.
# Giacomo Boncompagni

Giacomo Boncompagni, pe Jacopo Boncompagni (1548-1612), a oa un noblañs italian er XVI$^{vet}$ kantved, mab bastard d'ar pab Gregor XIII (Ugo Boncompagni). Bez' e oa ivez Dug Sora, Aquino, Arce hag Arpino, ha markiz Vignola.
Troet e oa gant ar sonerezh, ar c'hoariva hag an echedoù. Mignon e oa da Pierluigi da Palestrina ha Vincenzo Ruffo.

## E vuhez

Ganet e oa Giacomo Boncompagni e Bologna, mab e oa da Ugo Boncompagni ha d'e bried-kleiz Maddalena Fulchini eus Carpi. Deuet e oa e dad di evit mont da gemer perzh e Sened-Iliz Trento a oa bet dilec'hiet da Vologna.
Anzavet e voe gant e dad e miz Gouhere 1548 ha fiziet er Jezuisted da vezañ skoliet. Pa voe dilennet e dad da bab e 1572 ez eas Giacomo da Roma ha gantañ e voe anvet da vestr Castel Sant'Angelo. Goude e voe anvet da c'h-Gonfalonier arme ar pab, hag ez eas neuze da chom da Ancona ha goude da Ferrara, ma chomas betek 1574.
E 1576 e voe anvet gant e dad Gregor XIII da c'houarnour e Fermo. Er bloaz-se ivez e timezas da Costanza Sforza, eus Santa Fiora, a roas 14 bugel dezhañ. E 1581, a-gevret gant Latino Orsini, e voe karget da stourm ouzh al laeron e Stadoù an Iliz.

## Pennadoù kar

* Dugelezh Sora
# Giacciano con Baruchella

Giacciano con Baruchella zo ur gumun en Italia, e proviñs Rovigo ha rannvro Veneto.
# Giacomo Attendolo

Muzio Attendolo (28 a viz Mae 1369 - 4 a viz Genver 1424) a oa ur c'hondottiero italian er XIVvet ha XVvet kantved. Gantañ an hini e voe diazezet al lignez Sforza.

## E anv

Giacomo pe Jacopo Attendolo e oa e anv gwir. Muzzo pe Muzio a oa berradur e lesanv, Giacomuzzo. Goude e voe lesanvet Sforza.

## E vuhez

Ganet e oa e Cotignola e Romagna. E dud a oa tud a ouenn uhel diwar ar maez.
Ren a reas un armead soudarded evit Bologna ha Firenze en emgann Casalecchio.

## Dimeziñ ha bugale

Teir gwech e timezas Giacomo Attendolo. Hervez ar skridoù e vez disheñvelik an deiziadoù, ha niver hag anvioù ar vugale.
* Antonia Salimbeni († 1411), eus Siena e oa e bried kentañ, ur mab o doe:
** Bosio (1410 - 1476), kont Santa Fiora
* En 1414 e timezas da g-Catarina (lesanvet Catella) Alopo dei Baroni Piscopo d'Alopo, ha daou vab o doe:
** Leonardo (1415 - 1438)
** Bartolo (1420 - 1435) , kont Celano
Menegiñ a reer ivez ur verc'h, Giovanna, ganet a-raok Leonardo. Koulskoude n'emañ ket Giovanna er wezenn-diegezh .
* En 1419 e timezas da Maria Marzani dei Duchi di Sessa, kontez Celano, hag ur mab o doe:
** Carlo (1423 - 1457)a voe arc'heskob Milano, eus 1454 da 1457, anavet evel Carlo Gabriele Sforza
* Entre e vugale bastart gant Lucia Terzani da Marsciano (8 en holl) e oa :
** Francesco Sforza, a renas e Milano 16 vloaz-pad.
** Alessandro Sforza, a renas e Pesaro.
Re all en doe gant Tamira di Cagli

## Levrlennadur

* Vita di Attendolo Sforza, Paolo Giovio - skrivet e latin ha troet gant Lodovico Domenichi en italianeg
* Gli Sforza, Caterina Santoro, Milano, 1968
* Famiglie celebri d'Italia, Pompeo Litta

## Liammoù diavaez

* (it) Buhez Giacomo Attendolo hag istor an tiegezh Sforza
# Giacomo del Po

Giacomo del Po (Palermo, 1654 – Napoli, 1726) a oa ul livour barok italian, desket dezhañ ar vicher gant e dad Pietro del Po ha gant ar gall Nicolas Poussin.
# Erich von dem Bach-Zelewski

Erich von dem Bach-Zelewski, ganet Erich von Zelewski, (1añ a viz Meurzh 1899 - 8 a viz Meurzh 1972), a oa un SS Obergruppenführer hag un torfedour nazi. Karget e oa gant an Bandenbekämpfung, ar stourm a-enep an "dorfedourien": an holl re gwelet evel ur riskl a-enep beli ar Wehrmacht war tiriadoù reter ar brezel en Europa, an darn anezho o vezañ trevourien. Mervel a reas er vac'h, barnet ma oa bet evit muntroù enebourien a-raok an Eil Brezel-bed. En desped da vezañ kablus eus urzhioù torfedoù-brezel niverus ne voe ket barnet e Prosez Nürnberg. Implijet e voe evel test e-pad ar prosez o harpañ ar prokulorien. Lakaet e voe da gablus goude-se evit ar muntroù politikel ha kaset en toull-bac'h. Mervel a reas eno e 1972.
a vo kavet e Wikimedia Commons.
# Erie (Pennsylvania)

Erie zo ur gêr lec'hiet e gwalarn Pennsylvania er Stadoù-Unanet. Er bloavezh 2010 e oa 101 786 a annezidi o chom enni.

## Kêrioù gevellet

| Bro | Kêr |
| Iwerzhon | Dún Garbhán |
| Polonia | Lublin |
| Mec'hiko | Mérida |
| Republik Pobl Sina | Zibo |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Erieg

Erieg :
| Ar maerdi. ||
| Anv gallaouek | Ériac |
| Anv gallek (ofisiel) | Éréac |
| Bro istorel | Bro Sant-Maloù |
| Melestradurezh ||
| Departamant | Aodoù-an-Arvor |
| Arondisamant | Dinan |
| Kanton | Bronn |
| Kod kumun | 22053 |
| Kod post | 22250 |
| Maer Amzer gefridi | Nicole Drobecq 2020-2026 |
| Etrekumuniezh | Lambal Douar ha Mor |
| Bro velestradurel | Bro Dinan |
| Lec'hienn Web | (fr)www.ereac.fr |
| Poblañsouriezh ||
| Poblañs | 682 ann. (2020) |
| Stankter | 32 ann./km² |
| Douaroniezh ||
| Daveennoù lec'hiañ | 48° 16′ 29″ Norzh 2° 20′ 47″ Kornôg / 48.2747222222, -2.34638888889 |
| Uhelderioù | kreiz-kêr : 140 m bihanañ 91 m — brasañ 179 m |
| Gorread | 21,21 km² |
| Erieg ||
| kemmañ |
Erieg a zo ur gumun eus Breizh e Bro Sant-Maloù e kanton Bronn, e departamant Aodoù-an-Arvor, e Norzh Breizh.

## Douaroniezh

* War lez ar Renk emañ Erieg.

## Anv

* Bernard Tanguy (1992) : "Eccl. de Yriac, c. 1330; Eréac, 1352; Yriac, 1388; Yrreac, 1405; Irriac, 1407; Ereac, 1451". Gerdarzh ː Marteze diwar un anv-den Irrius ̟ lostger -acus.

## Ardamezioù

* "En aour, e gab en sabel"
Ardamezioù tiegezh du Chastellier (siell 1377)"

## Istor
### XX$^{vet}$ kantved
#### Brezel-bed kentañ

* Mervel a reas 67 gwaz abalamour d'ar brezel hervez monumant ar re varv, da lavaret eo 5,18 % ag ar boblañs hervez an niveradeg bet graet e 1911; unan anezhe a yeas diwar wel e Jemeppe-sur-Sambre e Belgia d’an 22 a viz Eost 1914, soudard e oa en 48vet Rujumant Troadegiezh.

#### Eil Brezel-bed

* D'ar 26 a viz Genver 1943 e kouezhas un nijerez (Wellington marilhet BJ714 ha kodet QB-F) eus aerlu ar Rouantelezh-Unanet (Royal Air Force) en Erieg. Tri nijour a voe serret gant an Alamaned hag an tri all eus al laz a varvas, douaret e voent e bered ar gumun.
* Mervel a reas pevarzek den abalamour d'ar brezel.

## Monumantoù ha traoù heverk

* An iliz katolik.
* Iliz katolik Sant Pêr.
* Monumant foran ar re varv.
* Monumant foran ar re varv e-tal an iliz katolik, luc’hskeudenn ha kartennoù-post.
* Monumant ar re varv en an iliz katolik, luc’hskeudenn ha kartenn-bost

### Bezioù ar C'hommonwealth e bered ar gumun

| Bro | Niver a soudarded |
| Kanada | 3 (Aerlu) |
| Hollad | 3 |
Marvet int e miz Genver 1943, e-pad an Eil brezel-bed, pa gouezhas o c'harr-nij en Erieg$^,$.

## Demografiezh

Demografiezh :
| 1962 | 1968 | 1975 | 1982 | 1990 | 1999 | 2006 | 2012 | 2013 |
| 821 | 921 | 817 | 736 | 706 | 600 | 624 | 674 |
| Abaoe 1962 : Poblañs hep kontoù doubl |||||||
Niver a annezidi

## Tud
### Ardamezeg ar familhoù

* Bédel
* Aotrounez La Reigneraie
* En aour e gelorn dour en gwad.

## Liammoù diavaez

* (fr)Lec'hienn ofisiel ar gumun
* (fr)Erieg en Institut géographique national

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Pertes RAF
* ↑ (fr)Memorial Genweb
* ↑ (fr)Memorial Genweb
* ↑ (en)Commonwealth War Graves Commission
* ↑ (fr)Cimetière communal d'Eréac ABSA 39-45
# Erik Haraldsson

Erik Haraldsson (norseg: Eiríkr Haraldsson, norvegeg: Eirik Haraldsson; c. 885 – 954), lesanvet Eirik Blodøks, a oa roue e Norvegia en X$^{vet}$ kantved. Soñjal a reer e voe roue Norvegia e-pad ur pennadig, ha roue Northumbria dre ziv wech war-dro 947-948 ha war-dro 952-954.
Bez' e oa mab henañ Harald Iañ Hårfagre, roue kentañ Norvegia. E 920 e voe renet gant Erik ur bagad Vikinged a dagas hanternoz Rusia. Diwezhatoc'h, e Danmark, e voe pedet gant ar roue Gorm an Henañ da gemer perzh en ur banvez ma reas anaoudegezh gant merc'h Gorm, Gunnhild. Antronoz e timezas ganti. Gunnhild he doa brud da vezañ ur sorserez ha ganti galloudoù hud.
E 931 e varvas e dad Harald Iañ. Tabut a voe neuze etre mibien ar roue. Kontañ a reer e tibennas Erik an darn vrasañ eus e driwec'h breur, nemet Haakon a gavas repu e Bro-Saoz. Marteze e teu e lesanv Blodøks ("bouc'hal wadek") eus ar muntroù-se.
Erik ha Gunnhild o doe meur a vugel :
* Gamle Eriksson
* Guttorm Eriksson
* Harald Gråfell
* Ragnfrød Eriksson
* Ragnhild Eriksdotter
* Erling Eriksson
* Gudrød Eriksson
* Sigurd Sleva (Eriksson)
E 934 e tistroas e vreur Haakon eus Bro-Saoz ha, gant skoazell noblañsed eus ar vro, e skarzhas Erik eus ar galloud. Goude klask adpignat war an tron, Erik a yeas kuit d'an inizi Orc'h ha goude-se da Northumbria. Eno e varvas, hervez a gonter, en un emgann e-kichen Stainmore.
# Eridanos

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Eridanos (Eridanus e latin)
* a zo un doue-stêr e mojennoù Hellaz kozh.
* eo anv kozh ar stêr Po en Italia.
* ur stêr gwechall e-kichen Aten
Eridanus zo
* anv ur stêr gwechall, e-lec'h m'emañ ar mor Baltek
* anv ur steredeg.
Eridano zo un anv a vez roet d'ar baotred en Italia.
Éridan, anv kentañ an departamant gall Pô en Italia.